محمد قاسم راسخ

شیخ محمد قاسم راسخ ترکمن ایک افغان طالبان رہنما اور شیخ الحدیث ہیں۔ اس وقت وہ 28 اکتوبر 2021ء سے امارت اسلامیہ افغانستان کی سپریم کورٹ کے ڈپٹی چیف جسٹس کے طور پر مولوی عبدالمالک کے ساتھ خدمات انجام دے رہے ہیں  وہ قطر دفتر میں مذاکراتی ٹیم کے رکن کے طور پر بھی خدمات انجام دے چکے ہیں۔ قاسم نے 15 سال تک مختلف دینی مدارس میں شریعت کی تعلیم دی اور دس سال شیخ الحدیث کے طور پر بھی خدمات انجام دیں۔ وہ 28 اکتوبر 2021ء سے امارت اسلامیہ افغانستان کی سپریم کورٹ کے ڈپٹی چیف جسٹس ہیں۔

 ابتدائی زندگی اور تعلیم 
قاسم 1971ء میں صوبہ جوزجان کے ضلع فیض آباد کے گاؤں انپیکال میں ملا جمعہ نذر کے ہاں پیدا ہوئے۔ انھوں نے اپنی ابتدائی دینی اور عصری تعلیم اپنے وطن سے حاصل کی۔ انھوں نے دار العلوم مظہر العلوم سے حدیث کا کورس مکمل کیا، جو خیبر پختونخوا، پاکستان کے ضلع صوابی کے گاؤں ڈاگئی میں واقع ہے۔ وہ ترکمان نسلی گروہ کے بااثر بزرگوں میں سے ایک ہیں اور ایک نامور عالم اور حدیث کے استاد ہیں۔  وہ پاکستان میں مقیم قائدانہ کونسل، کوئٹہ شوریٰ کے رکن ہیں۔

 پیشہ ورانہ زندگی 
قاسم نے 15 سال تک مختلف دینی مدارس میں شریعت کی تعلیم دی اور دس سال شیخ الحدیث کے طور پر بھی خدمات انجام دیں۔ انھوں نے 2007ء سے 2016ء تک وزارت کے دعوۃ والارشاد کمیشن برائے تبلیغ اور برائیوں کی روک تھام کے رکن اور صوبہ جوزجان کے صوبائی سربراہ کے طور پر بھی خدمات انجام دیں۔ 2016ء سے 2020ء تک وہ 20 مشرقی اور شمالی صوبوں کے لیے طالبان کی ملٹری کورٹ کے اپیل جج کے طور پر کام کر چکے ہیں۔  وہ لیڈرشپ کونسل اور مذاکراتی ٹیم قطر دفتر کے رکن تھے۔  وہ 28 اکتوبر 2021ء سے امارت اسلامیہ افغانستان کی سپریم کورٹ کے ڈپٹی چیف جسٹس ہیں۔

 حوالہ جات 

زمرہ:قضاۃ شریعت
زمرہ:1971ء کی پیدائشیں
زمرہ:بقید حیات شخصیات
زمرہ:افغان اسلام پسند
زمرہ:صوبہ جوزجان کی شخصیات
زمرہ:افغان جج
زمرہ:ویکی ڈیٹا سے مطابقت رکھنے والی مختصر تفصیل